CELEX: C2007/247/54
Language: sl
Date: 2007-10-20 00:00:00
Title: Zadeva T-184/06: Sodba Sodišča prve stopnje z dne 12. septembra 2007 – Komisija proti Internet Commerce Network in Dane-Elec Memory ( Arbitražna klavzula – Pogodba sklenjena v okviru posebnega programa na področju tehnologij informacijske družbe (projekt Crossmarc) – Neizpolnitev pogodbe – Povračilo predplačila, ki ga je plačala Skupnost – Garancija na prvi poziv pri pogodbenih obveznostih – Postopek izdaje sodbe zaradi zaostanka )

20.10.2007   
            
            
               SL
            
            
               Uradni list Evropske unije
            
            
               C 247/33
            
         Sodba Sodišča prve stopnje z dne 12. septembra 2007 – Komisija proti Internet Commerce Network in Dane-Elec Memory
   (Zadeva T-184/06) (1)
   
   („Arbitražna klavzula - Pogodba sklenjena v okviru posebnega programa na področju tehnologij informacijske družbe (projekt Crossmarc) - Neizpolnitev pogodbe - Povračilo predplačila, ki ga je plačala Skupnost - Garancija na prvi poziv pri pogodbenih obveznostih - Postopek izdaje sodbe zaradi zaostanka“)
   (2007/C 247/54)
   Jezik postopka: francoščina
   Stranke
   
      Tožeča stranka: Komisija Evropskih skupnosti (zastopnika: sprva L. Ström van Lier, nato L. Escobar, zastopnika, skupaj s P. Elvinger, odvetnik)
   
      Toženi stranki: Internet Commerce Network (Bagnolet, Francija) in Dane-Elec Memory (Bagnolet)
   Predmet
   Tožba, ki temelji na arbitražni klavzuli, s katero se predlaga, da naj se toženima strankama naložiti povračilo predplačila, ki ga je plačala Skupnost, skupaj z zamudnimi obrestmi, zaradi neizpolnitve pogodbe št. 2000-25366, sklenjene v okviru posebnega raziskovalnega, razvojno-tehnološkega in predstavitvenega programa na področju tehnologij informacijske družbe (IST) (1998-2002), ki se nanaša na projekt Crossmarc (Cross-lingual Multi Agent Retail Comparison).
   Izrek
   
               1)
            
            
               Dane-Elec Memory se naloži, naj Komisiji Evropskih skupnosti izplača znesek 55 878 eurov, skupaj z obrestmi:
               
                           —
                        
                        
                           po letni obrestni meri 4,75 % za obdobje od 16. marca 2004 do 31. decembra 2005;
                        
                     
                           —
                        
                        
                           po letni obrestni meri 5 % za obdobje od 1. januarja do 31. decembra 2006;
                        
                     
                           —
                        
                        
                           po letni obrestni meri 5,25 % za obdobje od 1. januarja 2007 do izplačila vsega dolga.
                        
                     
         
               2)
            
            
               Postopek glede predloga, vloženega zoper Internet Commerce Network, se ustavi.
            
         
               3)
            
            
               Dane-Elec Memory nosi svoje stroške in stroške, ki jih je priglasila Komisija.
            
         
               4)
            
            
               Internet Commerce Network nosi svoje stroške.
            
         
      (1)  UL C 212, 2.9.2006.